kardosdrur/scandi-wiki huggingface dataset:
Spring (torpedobåd, 1875)

Den svenske torpedobåd Spring blev søsat i 1874 og ankom til Sverige i 1875. Båden var lovlig spinkel til tjenesten som torpedobåd og udgik i 1893.

Baggrund og design 
Da den norske marine i 1873 fik leveret den hurtige torpedobåd Rap, vakte det interesse i de to øvrige skandinaviske lande, og såvel Sverige som Danmark bestilte en tilsvarende båd hos John I. Thornycroft & Company i Chiswick i England. Den svenske båd, der fik navnet Spring, blev søsat og færdiggjort i 1874. I vinteren 1874-1875 blev båden afprøvet på Themsen, og det hurtige fartøj blev behørigt omtalt i det britiske fagtidsskrift Engineering, 26. februar 1875. Man noterede her, at den gennemsnitlige hastighed ved fuldkraftsprøven havde været . Senere i 1875 blev Spring taget med som dækslast på damperen Atlanta og blev fragtet til Stockholm, hvor den indgik som den første spcialbyggede torpedobåd ("minbåt") i den svenske flåde.

Tjeneste 
Spring indgik i den svenske flåde i 1875. I første omgang blev båden udrustet med slæbetorpedoer af Harveys model. De tre nordiske torpedobåde var alle konstrueret med et ror, der sad foran skruen, og det gjorde dem svære at manøvrere, og gjorde styringen af slæbetorpedoer særdeles vanskelig. I Sverige valgte man derfor efter kort tid at forsyne Spring med stangtorpedoer. I 1878 fik Spring tilknyttet betegnelsen Minbåt n:o 1 og i 1879 blev Spring sendt retur til værftet i England og modificeret, så skrue og ror kom til at sidde som på almindelige skibe. Den svenske flåde havde i 1879 fået leveret 10 styk 35 cm torpedoer fra Whitehead, og i 1885 blev der opstillet to rammeapparater til denne type torpedoer midtskibs, og hermed var Spring blevet en "rigtig" torpedobåd. Samme år blev Spring udrustet med en dobbeltløbet "kulspruta" M/84, og i 1887 skiftede torpedobåden navn til Glimt, fordi Norge og Sverige, der var i personalunion, havde besluttet at dele alfabetet imellem sig, hvad torpedobåde angik, så Sverige fik "A"-"N" og Norge resten. Ved navneskiftet i 1887 blev nummereringen også ændret, til 3. klass minbåten N:o 101 og Glimt blev den eneste torpedobåd af 3. klasse i den svenske marine. De installerede rammeapparater til torpedoer var kun anvendelige ved lave hastigheder, så torpedobåden fik en relativt kort levetid og udgik 17. februar 1893.

Noter

Litteratur og eksterne henvisninger 
 Borgenstam, Curt & Nyman, Bo, Attack till Sjöss. Med svenska flottans torpedobåtar i 100 år. CB Marinlitteratur, 1985. 
 Hofsten, Gustav von & Waernberg, Jan, Örlogsfartyg. Svenska maskindrevna fartyg under tretungad flagg. Svensk Militärhistoriskt Bibliotek, 2003. 

Krigsskibe fra Sverige
Bibliotheca Danica

Bibliotheca Danica er en bogsamling der indeholder både dansk skøn- og faglitteratur.

Foreningen Dansk Samfund i Holland etablerede bogsamlingen som del af den skandinaviske samling i Universiteit van Amsterdams bibliotek og er en af de to største samlinger af litteratur på dansk udenfor Danmarks grænser.

Den udmærker sig blandt andet ved værker af H.C. Andersen og Ludvig Holberg. Sidstnævnte omfatter blandt andet en omfattende samling af udgivelser af Holbergs arbejde på dansk, kombineret med et stort antal af tidlige udgivelser af nederlandske oversættelser.

Eksterne links 
 Om Bibliotheca Danica  ("Collectie Scandinavistiek") hos Universiteit van Amsterdam 
 
Biblioteker i Nederlandene
Jonas Flindt Rasmussen

Jonas Flindt Rasmussen (født 7. november 1988) er en dansk fodboldspiller, der spiller for KÍ Klaksvík i Effodeildin. Han blev færøsk mester med B36 Tórshavn i 2011.

Referencer 

Fodboldspillere fra B36
Fodboldspillere fra KÍ Klaksvík
Fodboldspillere fra Svendborg fB
Fodboldspillere fra Hvidovre IF
Destroyer (album)

Destroyer er et musikalbum med hard rock bandet Kiss, udgivet den 15. marts 1976.

Spor 
 «Detroit Rock City»
 «King of the Night Time World»
 «God of Thunder»
 «Great Expectations»
 «Flaming Youth»
 «Sweet Pain»
 «Shout It Out Loud»
 «Beth»
 «Do You Love Me»

Kiss-album
Album fra 1976
Emma Tallulah Behn

Emma Tallulah Behn (født 29. september 2008 ved hjemmefødsel i Lommedalen udenfor Oslo) er den tredje og yngste datter af prinsesse Märtha Louise og Ari Behn.

Emma Tallulah Behn er dronning Sonja og  kong Haralds femte barnebarn og nummer syv i arvefølgen til den norske tronen. Hun er ikke medlem af kongehuset, er ikke kongelig og har ingen titel.

Kilder

Eksterne henvisninger 

 

Huset Glücksburg
Personer fra Oslo
Leah Behn

Leah Isadora Behn (født 8. april 2005 på landstedet Bloksbjerg på Hankø ved Fredrikstad) er prinsesse Märtha Louise og Ari Behns anden og næstældste datter.

Leah Isadora Behn er dronning Sonja og kong Haralds tredje barnebarn og nummer seks i arvefølgen til den norske trone. Hun er ikke medlem af kongehuset, er ikke kongelig og har ingen titel.

Kilder

Huset Glücksburg
Personer fra Oslo
Personer fra Fredrikstad
Grønrygget honninggøg

Grønrygget honninggøg () er en spættefugl, der lever i subsaharisk Afrika.

Noter
Avibase - the world bird database

Eksterne henvisninger 

Afrikas fugle
Honninggøge
Brun barkløber

Brun barkløber () er en spurvefugl, der lever i Australiens østlige del.

Noter
Avibase - the world bird database

Eksterne henvisninger 

Fugle fra Australien
Spurvefugle
Kolbu Station

Kolbu Station (Kolbu stasjon) var en jernbanestation, der lå i byområdet Kolbu i Østre Toten kommune på Skreiabanen i Norge. Stationen blev åbnet som holdeplads sammen med banen 28. november 1902 og blev opgraderet til station 1. maj 1916. Persontrafikken på banen blev indstillet 15. september 1963, men godstrafikken fortsatte. Stationen blev ubemandet 1. juli 1982. 1. februar 1988 blev Skreiabanen nedlagt, og sporene gennem Kolbu blev taget op senere samme år. Stationen lå 9,07 km fra banens udgangspunkt, Reinsvoll Station.

Stationsbygningen i Kolbu var til at begynde med en lille bygning tegnet af Paul Armin Due. I 1911 blev den udvidet med en stationsmesterbolig med gavl mod perronen, mens delen med ventesal og kontor blev forhøjet med en halv etage. Udhus og das blev erstattet af nye i 1956. Efter nedlæggelsen var stationen i privat eje men brændte ned til grunden 1. juli 2004, så kun pakhuset står tilbage.

Kilder

Eksterne henvisninger 

Stationer på Skreiabanen
Nedlagte jernbanestationer i Norge
Etableret i 1902
Ophørt i 1988
Kraby Station

Kraby Station (Kraby stasjon eller Kraby stoppested) var en jernbanestation, der lå i området Kraby i Østre Toten kommune på Skreiabanen i Norge. Stationen blev åbnet som holdeplads sammen med banen 28. november 1902. Da persontrafikken på banen blev indstillet 15. september 1963, blev den nedgraderet til trinbræt men var dog stadig bemandet i en periode derefter på grund af postekspedition. Postkontoret blev imidlertid nedlagt i 1975. Skreiabanen blev nedlagt formelt 1. februar 1988.

Stationsbygningen blev tegnet af Paul Armin Due og er typisk for de små mellemstationer på banen. Den er i privat eje og forholdsvis velbevaret. I 2002 fik Anna Christine Årstad og Østre Toten kommune Fortidsminneforeningens vernepris for restaureringsarbejdet. Udover stationen er der et udhus/das.

Sporene ved stationen blev taget op allerede i 1988, men traceen kan stadig ses tydeligt og benyttes nu for en stor dels vedkommende som gang- og cykelsti. Stationen lå 16,12 km fra banens udgangspunkt, Reinsvoll Station.

Kilder

Noter

Eksterne henvisninger 

Stationer på Skreiabanen
Nedlagte jernbanestationer i Norge
Etableret i 1902
Ophørt i 1988
Lena Station

Lena Station (Lena stasjon) var en jernbanestation, der lå i byområdet Lena i Østre Toten kommune på Skreiabanen i Norge. Stationen blev åbnet som holdeplads sammen med banen 28. november 1902 og blev opgraderet til station 1. maj 1916. Persontrafikken på banen blev indstillet 15. september 1963, men stationen var bemandet indtil omkring 1985 og eksisterede indtil den formelle nedlæggelse af Skreiabanen 1. februar 1988.

Den oprindelige stationsbygning blev tegnet af Paul Armin Due. Den blev ombygget til pakhus, da stationen fik en ny stationsbygning tegnet af Gudmund Hoel og Jens Flor ved NSB Arkitektkontor (tegnet 1913, opført 1915).

Sporene gennem Lena blev taget op allerede i 1988, men perron og læsserampe findes fortsat. Både stationsbygningen og pakhuset er i dag i privat eje. Førstnævnte huser en taxicentral, mens pakhuset bruges som forsamlingshus og café.

Lena Station lå 14,04 km fra banens udgangspunkt, Reinsvoll Station.

Kilder

Eksterne henvisninger 

Stationer på Skreiabanen
Nedlagte jernbanestationer i Norge
Etableret i 1902
Ophørt i 1988
Narum Station

Narum Station (Narum holdeplass) var en jernbanestation, der lå i Narum i Østre Toten kommune på Skreiabanen i Norge. Stationen blev åbnet 20. juni 1929 som et af fem nye trinbrætter, da Skreiabanen blev omstillet til drift med motorvogne. Den blev standset efter behov, indtil persontrafikken på banen blev indstillet 15. september 1963. Skreiabanen som sådan blev nedlagt formelt 1. februar 1988.

Stationen lå mellem Bøverbru og Kolbu, 7,45 km fra banens udgangspunkt, Reinsvoll Station. Sporene ved den nedlagte station blev taget op allerede i 1988.

Kilder
 
 

Stationer på Skreiabanen
Nedlagte jernbanestationer i Norge
Etableret i 1929
Ophørt i 1988
Stor punktamarant

Stor punktamarant () er en fugleart, der lever i det sydlige-centrale Afrika.

Noter 
 Avibase - the world bird database

Eksterne henvisninger 

Fugle fra Centralafrika
Pragtfinker
Rethwisch (Steinburg)

Rethwisch er en by og kommune i det nordlige Tyskland, beliggende i Amt Krempermarsch i den sydlige del af Kreis Steinburg. Kreis Steinburg ligger i sydvestlige del af delstaten Slesvig-Holsten.

Geografi 
Rethwisch ligger syv kilometer syd for Itzehoe.

Motorvejen A23 og en sidekanal fra Breitenburger Kanal til cementfabrikken Holcim går gennem kommunen.

I kommunen ligger det omkring 200 ha store vådområde "Feuchtgebiete Rethwisch" der er en del af landskabet Breitenburger Moores.

Eksterne kilder/henvisninger 

 Kommunens websted 
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Arsjytsa

Arsjytsa  ( ;  ) er en mindre flod i Orsja rajon, Vitebsk voblast, Hviderusland, biflod til Dnepr. Arsjytsa er 33 km lang, afvandingsarealet er 519 km². 

Floden flyder langs den Orsja højderne (en del af den hviderussiske højderyg). Floden udspringer fra Arekhawskaje (Арэхаўскае) søen. Flere broer fører over floden, bl.a. broen hvor vejen M8, en del af Europavej E95, krydser floden.

Referencer 

Bifloder til Dnepr
Floder i Vitebsk voblast
Kano under sommer-OL 2016 – K1 200 m (damer)

Damernes K-1 200 meter under Sommer-OL 2016 fandt sted den 15. august - 16. august 2016 på Lagoa Rodrigo de Freitas ved Copacabana.

Format 
Konkurrencen blev indledt med fire indledende heats. De fire bedste fra hvert heat gik til semifinalerne, hvor de fire bedste gik til finalen mens de resterende fik mulighed for at konkurrere om placeringerne fra 9 - 16 i B finalen. Indledende heats og semifinalerne blev afviklet om formiddagen den 15. august mens de to finalerunder blev afviklet om formiddagen den 16. august.

Resultater

Referencer

Eksterne henvisninger 
 http://doc.rero.ch/record/256687
 https://www.rio2016.com/en/canoe-sprint-schedule-and-results 

Kano og kajak under sommer-OL 2016
Kano under sommer-OL 2016 – K1 500 m (damer)

Damernes K-1 500 meter under Sommer-OL 2016 fandt sted den 17. august - 18. august 2016 på Lagoa Rodrigo de Freitas ved Copacabana.

Format 
Konkurrencen blev indledt med tre indledende heats. De fem bedste fra hvert heat samt den bedste sekser gik til semifinalerne, hvor de fire bedste gik til finalen mens de resterende fik mulighed for at konkurrere om placeringerne fra 9 - 16 i B finalen. Indledende heats og semifinalerne blev afviklet om formiddagen den 17. august mens de to finalerunder blev afviklet om formiddagen den 18. august.

Resultater 

Den førende fem i hvert heat plus hurtigste sjetteplads avancerede til semifinalen.

Heat 1

Heat 2

Heat 3

Heat 4

Semifinale 1

Semifinale 2

Semifinale 3

B Finale

Finale

Referencer

Eksterne henvisninger 
 http://doc.rero.ch/record/256687
 https://www.rio2016.com/en/canoe-sprint-schedule-and-results 

Kano og kajak under sommer-OL 2016
Utterslev-Herredskirke-Løjtofte Sogn

Utterslev-Herredskirke-Løjtofte Sogn er et sogn i Lolland Vestre Provsti (Lolland-Falsters Stift). Sognet blev dannet 1. august 2016 ved sammenlægning af Utterslev Sogn, Herredskirke Sogn og Løjtofte Sogn.

Alle 3 sogne hørte til Lollands Nørre Herred i Maribo Amt. De to sognekommuner Utterslev og Herredskirke-Løjtofte Sogn blev ved kommunalreformen i 1970 indlemmet i Ravnsborg Kommune, der ved strukturreformen i 2007 indgik i Lolland Kommune.

I Utterslev-Herredskirke-Løjtofte Sogn ligger Utterslev Kirke, Herredskirke Kirke og Lille Løjtofte Kirke.

Eksterne kilder/henvisninger 
 
 

Sogne i Lolland Kommune
Sogne i Lolland-Falsters Stift
Sogne i Lollands Nørre Herred
Etableret i 2016
Vallekilde Kirke

Vallekilde Kirke er en kirke i Vallekilde Sogn i Roskilde Stift, Odsherred Kommune.
Indtil kommunalreformen i 2007 lå den i Dragsholm Kommune i Vestsjællands Amt, og indtil kommunalreformen i 1970 lå den i Ods Herred, Holbæk Amt. 

Kirken består af skib, kor med tresidet afslutning, tårn, sakristi mod nord og to våbenhuse, et mod syd og et mod nord, som er ligkapel.

Skib og kor er opført af frådsten med kampesten foroven. Senere er kirken blevet
overhvælvet, og tårnet og de andre bygninger er tilføjet, dels af kamp, dels af
munkesten. Skibet og koret har meget høje krydshvælvinger, over hvælvingerne er der
en stor rundbuet åbning af frådsten, korafslutningen har tøndehvælving.
Tårnrummet har ligeledes krydshvælving, sakristiet og våbenhusene har bjælkelofter.

Altertavlen er i renæssancestil fra slutningen af det 16. århundrede, men er overmalet; i midterpartiet er der et nyere maleri: korsfæstelsen. Prædikestolen er et enkelt arbejde omtrent fra samme tid som altertavlen. Døbefonten er af granit.

Et nyere Kristusbillede hænger under korbuen. I det søndre våbenhus er der en jernbeslået dør med dyrefigurer. I korbuen en mindetavle af sort marmor over præsten Mikkel Madsen (†1692). I sakristiet findes en ligsten over præsten Mads Mikkelsen (†1650). I tårnrummet er indmuret en ligsten af sort marmor over præsten Ole Pedersen Schytte (†1759). I koret findes en ligsten med året 1638. Den ældste klokke er fra 1508. 

Den vestlige del af kirkegårdsmuren er af munkesten. Ved begravelser har det været skik at bære liget omkring kirken, før det blev sænket i graven.

Galleri

Noter

Eksterne henvisninger

 Beskrivelse af kirken med fotos. Fra Vallekildehoervekirker.dk
 Vallekilde Kirke  i Nordenskirker.dk med mere frit materiale
 Vallekilde Kirke hos KortTilKirken.dk


Kirker i Odsherred Kommune
Kirker i Roskilde Stift
Kirker i Holbæk Amt
Grå påfuglefasan

Grå påfuglefasan () er en fasanfugl, der lever i det sydøstlige Asien. Det er Burmas nationalfugl.

Noter 
 Avibase - the world bird database

Eksterne henvisninger 

Påfuglefasaner
Fugle fra Sydøstasien
Palawanpåfuglefasan

Palawanpåfuglefasan ( eller Polyplectron emphanum) er en fasanfugl, der lever på øen Palawan i Filippinerne.

Noter 
 Avibase - the world bird database

Eksterne henvisninger 

Påfuglefasaner
Fugle fra Filippinerne
Historiografi

Historiografi er udforskningen og fremstillingen af historiefagets egen historie. Som et samlet fag kan man sige, at historiografien er interesseret i, hvordan historiefaget blev grundlagt i tiden omkring Kristian Erslev og siden har udviklet sig frem til i dag. Derudover har hvert historisk emne sin egen historiografi, forstået på den måde, at et hvert emne er blevet beskrevet forskelligt af forskellige historikere. I fagvidenskabeligt arbejde er det således vigtigt at kende til historiografien i bestemt emne, før man selv kan bidrage til diskussionen. I de seneste 20-30 år er der kommet mere interesse for historiografien som forskningsfelt.

Referencer

Litteratur 
 Inga Floto (2005) Historie – En videnskabshistorisk undersøgelse. København: Museum Tusculanums Forlag.
 Claus Møller Jørgensen (2012) "Historiografiens formål" Temp, nr. 4, s. 145-164.
 Daniel Woolf (2011) A Global History of History. Cambridge: Cambridge University Press.

Videregående uddannelser i Danmark
Videnskab
Humaniora
Politisk historie

Politisk historie er fortællingen om og analysen af politiske begivenheder, idéer, bevægelser, organer regeringen, vælgere, partier og politiske ledere. Feltet er tæt relateret til andre historiske discipliner som fx diplomatihistorie og, udenrigspolitikkens historie. I mange år var den politiske historie den store, dominerende disciplin inden for historiefaget, men sidenhen blev den udfordret af socialhistorien og kulturhistorien. Den politiske historie studerer organisationen og udøvelsen af magten i store samfund og i kraft af, at den fokuserer på de magtmæssige eliter og disses indvirkning på samfundet, står den politiske historie som en kontrast til socialhistoriens fokusering på almindelige menneskers handlinger og leveforhold.

Videregående uddannelser i Danmark
Videnskab
Humaniora
Flerfoldsfrugt

En flerfoldsfrugt er en botanisk betegnelse for en frugt som er sammensat af flere småfrugter. Hver småfrugt er dannet fra selvstændige frugtknuder i blomsten. Småfrugterne kan være forskellige frugttyper, for eksempel stenfrugter som hos Rubus (herunder bl.a. hindbær og brombær), kapsler som hos eng-kabbeleje eller nødder som hos anemoner, ranukler og jordbær).

Botanik
Plantemorfologi
Hawaiiand

Hawaiiand () er en svømmeand, der lever på Hawaii.

Noter 
 Avibase - the world bird database

Eksterne henvisninger 

Fugle fra Hawaii
Svømmeænder
Alexander Zorniger

Alexander Zorniger (født 8. oktober 1967 i Mutlangen, Tyskland) er en tysk fodboldtræner og tidligere fodboldspiller. Han var senest træner for den danske Superliga-klub Brøndby IF.

Karriere som træner

Tidlige karriere 
Zorniger startede sin trænerkarriere som træner i Normannia Gmünd, assisterende træner i VfB Stuttgart og træner i Sonnenhof Großaspach.

RB Leipzig 
Zorniger blev træner for RB Leipzig den 3. juli 2012. Han førte holdet gennem en sæson, hvor de var ubesejret i alle turneringer. De sluttede sæsonen i ligaen med 21 sejr og ni uafgjorte, hvorfor de kom med i play-off for at rykke op; holdet vandt den første kamp 2-0 og spillede returkampen 2-2. De slog også Chemnitzer FC i finalen af Saxony Cup.

Han blev fyret den 11. februar 2015.

Tilbage til VfB Stuttgart 
Den 25. maj 2015 blev det annonceret på en pressekonference, at Zorniger havde skrevet under på en kontrakt som cheftræner for holdet gældende frem til sommeren 2018. Han blev fyret den 24. november 2015, efter Stuttgart tabte 4-0 til FC Augsburg.

Brøndby IF 
Brøndby IF offentliggjorde den 17. maj 2016, at klubben havde hyret Zorniger som ny træner. Han skrev under på en toårig aftale.

Han fik sin officielle debut som træner for Brøndby IF den 30. juni, da holdet slog Valur fra Island 1-4 ude i første runde af kvalifikationen til Europa League. En uge senere vandt Brøndby 6-0 hjemme på Brøndby Stadion. Den 17. juli fik han sin debut i Superligaen med en 4-0-sejr over Esbjerg fB. Den 4. august slog Zorniger og holdet hans tidligere klub Hertha BSC i tredje runde af kvalifikationsfasen til Europa League med en samlet sejr på 3-2 efter et 0-1-nederlag i Berlin en uge tidligere. Brøndby slog den 21. august AGF med 7-0 på Ceres Park, hvilket samtidig var AGF's største nederlag i klubbens Superligahistorie. Senere i samme måned spillede holdet 1-1 hjemme mod ærkerivalerne fra F.C. København i New Firm. Holdet tabte dog første kamp i Superligaen den 18. september med et 2-1-nederlag hjemme til Viborg FF.

Zorniger blev fyret den 18. februar 2019 i Brøndby IF.

Titler

Træner 
Brøndby IF

DBU Pokal: 10 Maj 2018

RB Leipzig
 3. Liga: 2013–14
 Regionalliga Nordost: 2012–13
 Saxony Cup: 2012–13

Referencer

Eksterne henvisninger 
 Alexander Zorniger på weltfussball.de

Fodboldspillere fra Tyskland
Fodboldtrænere fra Tyskland
Fodboldtrænere fra Brøndby IF
Personer som har tændt den olympiske ild

Dette er en liste over personer, som tændt den olympiske ild, både ved sommer-OL, vinter-OL og ungdoms-OL.

Sommer-OL

Vinter-OL

Ungdomsolympiske lege

Sommer

Vinter

Referencer 

Olympiske lege
Nørre Ejder

Nørre Ejder var en forbindelse mellem Ejderen og Heveren, som blev skabt under Den Store Manddrukning i januar 1362, og som adskilte Ejdersted fra fastlandet i over et århundrede. Flodarmen adskilte sig fra Ejderens hovedløb ved det nuværende Frederiksstad og mundede ved Lundebjerg Herred i Heveren i Vesterhavet. Efterhånden tilsandede dog store dele af Nørre Ejder, og med inddigningen af Damkogen ved Svavsted i 1489 forsvandt flodarmen.

Tæt på Nørre Ejder lå Milden.

Eksterne henvisninger 
 Dirk Meier: : De Dam geslogen wart twischen Eyderstede unde Husum

Ejdersted
Estelle Nze Minko

Estelle Nze Minko (født 11. august 1991 i Saint-Sébastien-sur-Loire, Frankrig) er fransk håndboldspiller som spiller venstre back for ungarske Győri Audi ETO KC og Frankrigs kvindehåndboldlandshold.

Hun var med til at vinde OL-guld i håndbold for , ved Sommer-OL 2020 i Tokyo, efter finalesejr over , med cifrene 30-25.

Kilder

Eksterne henvisninger
 

Håndboldspillere fra Frankrig
Håndboldspillere fra Siófok KC
Olympiske håndboldspillere fra Frankrig
Olympiske medaljevindere i håndbold
Olympiske sølvmedaljevindere fra Frankrig
Medaljevindere ved sommer-OL 2016
Håndboldspillere ved sommer-OL 2016
Håndboldspillere ved sommer-OL 2020
Deltagere for Frankrig ved sommer-OL 2016
Deltagere for Frankrig ved sommer-OL 2020
Schjøll Station

Schjøll Station (Schjøll holdeplass) var en jernbanestation, der lå i Schjøll i Østre Toten kommune på Skreiabanen i Norge. Stationen blev åbnet 20. juni 1929 som et af fem nye trinbrætter, da Skreiabanen blev omstillet til drift med motorvogne. Den blev standset efter behov, indtil persontrafikken på banen blev indstillet 15. september 1963. Skreiabanen som sådan blev nedlagt formelt 1. februar 1988.

Stationen lå mellem Kolbu og Lena, 12,00 km fra banens udgangspunkt, Reinsvoll Station. Sporene ved stationen blev taget op lige efter nedlæggelsen i 1988.

Kilder
 
 

Stationer på Skreiabanen
Nedlagte jernbanestationer i Norge
Etableret i 1929
Ophørt i 1988
Magasin du Nord Museum

Magasin du Nord Museum er et lille museum i København, hvor skiftende udstillinger beskriver stormagasinet Magasin du Nords historie. Museet ligger i Kong Hans' Vingård i Vingårdstræde i samme karré som Magasin på Kongens Nytorv.

Museet drives af Magasin du Nord Fonden, der frem til 2004 besad aktiemajoriteten i Magasin. Stormagasinet ejes i dag af den britiske stormagasinkæde Debenhams. 

Museets kustoder er tidligere ansatte i stormagasinet.

I samme bygning som museet driver Magasin et andet lille museum. Her ligger det kvistværelse, hvor H.C. Andersen boede i 1827-28. Værelset er blev genskabt i 2004, og offentligheden har adgang hertil via tredje sal i stormagasinet.

Eksterne henvisninger 

Museer i København
Historiske museer i Danmark
Stormagasinkæder i Danmark
Etableret i 2013
Indre By (København)